lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl zh en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en hbs_lat es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Latvijas volejbolistiem neveiksme Eiropas U-20 čempionāta atlases mačā un volejbolistēm – U-19 kvalifikācijā – ZZ.lv
Vārda dienas svin: Elza, Ilizana
andra.ozola@zz.lv - 09.04.2022 - 8:21
Latvijas U-20 volejbolisti Jelgavā piecos setos piekāpās Rumānijai, bet Latvijas U-19 sieviešu izlase Grieķijas pilsētā Salonikos atzina mājinieču pārākumu, informē Latvijas Volejbola federācija.
Eiropas U-20 čempionāta kvalifikācijas otrās kārtas turnīrā E grupā Zemgales Olimpiskajā centrā Laura Iecelnieka vadītie Latvijas juniori ar 2-3 (32:34, 26:24, 25:20, 23:25, 13:15) piekāpās Rumānijai.
Nobloķējot Sandi Vilcānu, rumāņi panāca 5:1 savā labā. Pēc Vilcāna bloka vienatnē latvieši pietuvojās līdz 11:12, bet neizšķirtu (15:15) ar servi panāca Vilcāns, kurš pēc rumāņu pieprasītā pārtraukuma ar vēl vienu lielisku servi pirmoreiz spēlē izvirzīja vadībā mājiniekus – 16:15. Seta galotnē pēc Vasiles Džordžes Brebana bloka pret Dāvi Storķi pārāki ar 34:32 bija rumāņi.
Otrajā setā pēc līdzīga sākuma rumāņi panāca 10:7 pārsvaru, taču mājinieki tūlīt rezultātu izlīdzināja – 10:10. Latvija panāca 18:14, bet viesi rezultātu izlīdzināja. Tomēr pēdējos divus punktus setā guva latvieši, setam beidzoties ar labu Kārļa Uģa Ābelīša bloku – 26:24.
Arī trešais sets sākās līdzīgi, nevienai no komandām negūstot lielāku pārsvaru par diviem punktiem. Vēlāk dažu punktu pārsvaru ieguva Latvija, pēc Leo Catlakša uzbrukuma uzvarot setā ar 25:20.
Ceturtajā setā pēc līdzīga sākuma un Vilcāna uzbrukuma Latvija panāca 10:8, taču nākamos astoņus punktus guva pretinieki – 16:10 jau viņu labā. Iecelnieks veica vairākas maiņas, vairāk domājot par piekto setu, latvieši no 19:24 tika līdz 23:24, taču pēc Davida Aleksandru Dinkulesku uzbrukuma setu ar 25:23 uzvarēja rumāņi.
Piektajā setā rumāņi panāca 3:1, Latvijai atbildot ar četriem pēc kārtas gūtiem punktiem – 6:4. Līdzīga cīņa turpinājās līdz seta beigām, beigās rumāņiem blokā apturot Eduardu Stieģeli, kurš pēdējā punkta izspēlē sita pāri laukumam – 13:15.
Saturs turpināsies pēc reklāmas.
Mājiniekiem par labāko spēlētāju tika atzīts “libero” Kaspars Kronbergs, viesiem – Kristians Daniels Kitigoi, kurš guva 25 punktus, kamēr Brebana kontā – par punktu mazāk.
Latvijas izlasē Stieģelis sakrāja 28, Vilcāns – 26 punktus, septiņus gūdams ar bloku, bet 10 punkti tika Leo Catlakšam.
“Mūsu trumpis noteikti bija laba spēle blokā un tas, ka puiši daudz atraisītāk spēlēja nekā pirmajā spēlē, diezgan labi izpildīja sarunātos uzdevumus,” pēc spēles teica Latvijas izlases treneris Klāvs Zaļkalns. “Netikām galā ar to, ko jau zinājām, – planējošo servi, kas spilgti izpaudās 4. setā. 10:8 bijām vadībā, Viktoram Stefanam Asmarandei serve “aizgāja”, un viņš saservēja līdz pat 10:16. Tā nedrīkst būt, un tā nevar uzvarēt, kaut gan galotnē atkal pietuvojāmies līdz vienam punktam.”
Saturs turpināsies pēc reklāmas.
Izšķirīgā spēle par iekļūšanu atlases cikla trešajā kārtā Latvijai būs sestdien ar Slovēniju.
“Viennozīmīgi mūsu grupā ir labas komandas. Mēs jau pirms turnīra zinājām, ka šī ir ļoti spēcīga grupa. Ja kādās citās grupās ir izteikts līderis un kāda vājāka komanda, mūsu grupā čehi ir favorīti, taču pārējās trīs ir spēkos līdzvērtīgas. Tikpat labi vari palikt gan otrais, gan ceturtais. Rītdien mums noteikti der tikai uzvara, ja gribam tikt kaut kur tālāk,” situāciju grupā skaidro Zaļkalns.
Dienas pirmajā spēlē Čehija ar 3-1 (28:26, 19:25, 25:22, 25:23) pieveica Slovēniju.
Saturs turpināsies pēc reklāmas.
Uzvarētāju labā Davids Kollātors guva 22 punktus, pa trim sakrādams blokā un ar servi. 16 punktus guva Daniels Fabikovics. Slovēņiem 23 punktus guva Niks Mujanovičs, bet Janžs Janezs Kržičs piecus no 15 punktiem sakrāja blokā.
Pēc divām kārtām seši punkti ir Čehijai, trīs – Slovēnijai, divi – Rumānijai un viens – Latvijai.
Pēdējās kārtas spēles notiks sestdien.
Saturs turpināsies pēc reklāmas.
Finālturnīrā iekļūst grupu uzvarētājas, bet trešajā kārtā – otro vietu ieguvējas un labākā trešās vietas īpašniece.
Pirmo spēli Eiropas U-19 meistarsacīkšu kvalifikācijā piektdien aizvadīja Ilmāra Pūliņa vadītā Latvijas sieviešu izlase, kas Salonikos ar 0-3 (12:25, 17:25, 22:25) piekāpās Grieķijas izlasei.
Pirmo punktu mačā ar bloku guva Junora Vagele, bet nākamos trīs – mājinieces. Punktu “bedre” Latvijas izlases izpildījumā pēc 4:5 noveda pie 4:11, grieķietēm pārliecinoši uzvarot pirmajā setā – 25:12.
Saturs turpināsies pēc reklāmas.
Otro setu mājinieces sāka ar 8:0 izrāvienu. Latvija ne tikai panāca, bet arī apsteidza pretinieces pēc kļūdas uzbrukumā – 15:14. Tomēr ar vēl vienu piecu punktu sēriju grieķietes panāca 19:15, pēc vēl vienas sērijas sešu punktu lielumā uzvarot setu ar 25:17.
Trešajā setā Latvija ne reizi nebija vadībā, taču pēc 8:3 mājinieču labā latvietēm izdevās tuvoties rezultātā, pretinieces tomēr nenoķerot – 22:25.
Latvijas izlasē Vagele guva 11 punktus, trīs sakrājot blokā, bet septiņi punkti Annas Cepurītes kontā.
Mājiniecēm rezultatīvākā ar 25 punktiem bija Marta Evdokia Antuli.
Dienas pirmajā spēlē Francija ar 3-0 (25:16, 25:18, 25:15) sagrāva Izraēlu.
Latvija sestdien tiksies ar Franciju un svētdien – ar Izraēlu.
Uzreiz finālturnīrā iekļūs grupu uzvarētājas, bet astoņas labākās otro vietu ieņēmušās komandas izcīnīs tiesības piedalīties kvalifikācijas turnīra trešajā kārtā.
Foto: Latvijas Volejbola federācija/Artūrs Stiebriņš
Vairāk par Eiropas U-20 čempionātu lasiet:
Vairāk par Eiropas U-19 čempionātu lasiet:
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Jelgavniekiem medaļas džudo turnīrā “Zelta rudens 2022” Ādažos
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.